EkBass/fiwiki-20250220-pages-articles huggingface dataset:
Noah Hathaway

Noah Hathaway (s. 13. marraskuuta 1971 Los Angeles, Kalifornia) on yhdysvaltalainen näyttelijä. Hänen tunnettuja roolejaan on pääosa elokuvassa Päättymätön tarina (1984). == Ura == Hathaway näytteli pikkupoikana televisiomainoksissa. 1970-luvun lopulla hänellä oli Boxeyn rooli televisiosarjassa Taisteluplaneetta Galactica. Vuonna 1984 Hathaway näytteli keskeisen roolin fantasiaelokuvassa Päättymätön tarina ja 1986 hänellä oli päärooli kauhukomediassa Troll. Lisäksi Hathaway vieraili 1980-luvulla erinäisissä televisiotuotannoissa, kuten Perhe on paras. Hathaway jätti näyttelijäntyön parikymppisenä, minkä jälkeen hän on työskennellyt muun muassa tatuoijana, kamppailulajien opettajana ja tanssijana. 2010-luvulla Hathaway palasi näyttelijäksi, hänellä oli roolit elokuvissa Sushi Girl (2012) ja Blue Dream (2013). ==Lähteet== ==Aiheesta muualla== *Battlestarwiki: Noah Hathaway Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Eridadi Mukwanga

Eridadi Mukwanga (12. heinäkuuta 1943 Kawanda, Busoga – tammikuu 1998) oli ugandalainen nyrkkeilyn olympiamitalisti. Hän oli pituudeltaan 160 cm. Mukwanga saavutti Méxicon olympialaisissa 1968 hopeaa kääpiösarjassa (54 kg). Hän kukisti espanjalaisen Ramiro Suárezin tyrmäyksellä, Romanian Nicolae Gîjun kehätuomarin keskeytyksellä, meksikolaisen Roberto Cervantesin tuomariäänin 4–1 ja välieräottelussa Etelä-Korean Jang Sun-Gilin niin ikään 4–1. Loppuottelussa Mukwanga hävisi Neuvostoliiton Valerian Sokoloville kehätuomarin keskeytyksellä toisessa erässä. Mukwanga karsiutui ensimmäisellä kierroksella Kansainyhteisön kisoissa 1970. Hän ei koskaan ryhtynyt ammattilaiseksi. Myöhemmin hän kamppaili alkoholismin kanssa ja kuoli epäselvissä olosuhteissa 1998. == Lähteet == Luokka:Ugandalaiset nyrkkeilijät Luokka:Ugandalaiset olympiamitalistit Luokka:Vuonna 1943 syntyneet Luokka:Vuonna 1998 kuolleet
Tjuda

Tjuda on kylä Kemiönsaaren kunnassa. Kylä sijaitsee Kemiön keskiosissa. Tjuda sijoittuu pienille metsäisille mäkisaarekkeille Turuntien varrelle. Tjudan laaja kyläalue rajoittuu idässä Dalkarbybäcken-ojaan, ulottuu pohjoisessa Långhagabergetille, lännessä Hultan ja Villkärrin kyliin ja etelässä Makilaan. Edellä mainittujen lisäksi Tjudan naapurikyliä ovat Dalkarby ja Gesterby. Dalkarbybäckenin laakso on tasaista ja viljavaa, mutta muutoin kylän alue on korkeita kalliomäkiä, metsää ja kosteikkoja. Länsiosassa on niittyjä. Tjudasta on löytynyt pronssikautisia röykkiöhautoja. Rautakauden lopulla Kemiön vakituinen asutus siirtyi mantereelle ja Tjuda on asutettu uudestaan vasta historiallisella ajalla. Vuonna 1672 kylään perustettiin pedagogio. Kylässä suoritettiin isojako vuonna 1781, jolloin kylässä on ollut viisi taloa. Tjudan ympäristö säilyi varsin muuttumattomana 1900-luvulle asti. Vuosisadan alussa pedagogio lakkautettiin, mutta kylään rakennettiin Tjudan kansakoulu. Dalkarbybäckenin varrella ollut Dalkarbyträsket kuivattiin 1950-luvulla ja muutettiin peltomaaksi. 1960-luvun lopulla rakennettiin uusi maantie Sauvoon, joka kulki Tjudan kylätontin pohjoispuolelta. Tjudan koulu lakkautettiin 2010. ==Lähteet== Luokka:Kemiön kylät
Toistettava käännös

Toistettava käännös tarkoittaa tietotekniikassa determinististä tietokoneohjelman käännöstä. Lähdekoodin käännöksen on aina tuotettava identtiset tulokset ja useiden kolmansien osapuolien on voitava varmistaa ja tulla yhteiseen johtopäätökseen ”oikeasta” tuloksesta. Tämä tarkoittaa kolmea asiaa: # käännösjärjestelmän on oltava deterministinen: tulokseen ei lisätä käännöksen ajankohtaa ja tuloste on aina tehtävä samassa järjestyksessä # käännöstyökalut ja käännösympäristö on voitava joko kirjata ylös tai määrittää etukäteen # käyttäjien on voitava tehdä mahdollisimman oikeanlainen käännösympäristö, suorittaa käännös ja tarkistaa, että tulos vastaa alkuperäistä Tuotettavaan käännökseen voivat vaikuttaa käännöskomennot, työkalut (kuten kääntäjä, linkkeri ja kirjastojen versiot) ja käännösympäristö. Toistettavuudella on merkitystä tietoturvaan kuten takaovien havaitsemiseen kuten Ken Thompsonin tunnetussa artikkelissa Reflections on Trusting Trust on osoitettu. Toistettavuudella voidaan varmistaa, että esimerkiksi jakelun kautta tuleva käännös vastaa alkuperäisen kehittäjän ohjelmaa. Jakelupaketit voivat sisältää korjauksia ohjelmointivirheisiin ja tietoturvaan ja menetelmä on usein automatisoitu. Kehittäjälle ja jakelijalle mahdollinen korruptoitumisen havaitseminen on tärkeää. Kääntäjät voivat lisätä käännöksen aikana ylimääräistä tietoa kuten väliaikaisten tiedostojen nimet tai tiedostopolkuja virheenjäljitykseen käytettävään tietoon, joka aiheuttaa peräkkäisten käännöksien olevan erilaisia vaikka lähdekoodi ei muutu käännösten välillä. Käännösjärjestelmät kuten Bazel, Gitian ja Meson pyrkivät deterministiseen toistettavuuteen.https://bazel.buildhttps://gitian.orghttps://mesonbuild.com/Reproducible- builds.html Reproducible Builds -projekti kehittää työkaluja erikseen tuotettujen pakettien vertailuun, korjaa työkalujen ongelmia ja työskentelee kehittäjien kanssa korjatakseen ongelmia, jotka voivat haitata toistettavuutta. Projekti on liittynyt Software Freedom Conservancy -järjestöön ja siihen liittyvät muut projektit kuten coreboot, Debian, Fedora, FreeBSD, NetBSD, openSUSE ja OpenWrt. Linux Foundation on rahoittanut projekteja, jotka tähtäävät toistettavaan käännettävyyteen. == Historia == Vuonna 1992 GCC-kääntäjään aloitettiin ristiinkääntäjätuki, joka ei vielä ollut täysin toistettava tuolloin. Debian-projekti on pyrkinyt koko jakelun toistettavaan käännökseen.https://wiki.debian.org/ReproducibleBuilds Vuonna 2013 projektin alkaessa 24 % Debianissa olevista ohjelmista kääntyi toistettavasti. Maaliskuussa 2018 93 % Debian 10 (Buster) -julkaisun paketeista oli käännettävissä toistettavasti. == Lähteet == == Aiheesta muualla == * You think you’re not a target? A tale of three developers… Luokka:Tietoturva Luokka:Ohjelmistotuotanto
Juliusz Zarębski

Juliusz Zarębski (28. helmikuuta 1854 Żytomierz – 15. syyskuuta 1885 Żytomierz) oli puolalainen säveltäjä ja pianisti.Juliusz Zarębski Culture.pl Zarębski sai varhaisimman pianonsoiton opetuksen äidiltään ja piti jo lapsena salonkikonsertteja. Valmistuttuaan lukiosta vuonna 1870 hän lähti Wieniin, jossa sai sävellysopetusta Franz Krenniltä ja pianonsoiton opetusta Josef Dachsilta. Wienissä suorittamistaan opinnoista Zarębski valmistui kahdessa vuodessa. Vuonna 1873 hän lähti opintomatkalle Pietariin ja vuonna 1874 Roomaan. Hän sai opettajakseen ja ystäväkseen Franz Lisztin, joka myös piti hänen kanssaan yhteisiä konsertteja. Zarębski konsertoi virtuoosina eri puolilla Eurooppaa. Hän tutustui myös Édouard Mangeot'n rakentamaan kahden koskettimiston pianoon, kehitti sille ohjelmistoa ja esiintyi sillä vuoden 1878 Pariisin maailmannäyttelyssä. Vuonna 1880 Zarębski aloitti pianonsoiton mestariluokan johtamisen Brysselin kuninkaallisessa konservatoriossa. Vuodesta 1883 lähtien hän ei enää esiintynyt miltei lainkaan, sillä kärsi tuberkuloosista. Zarębskin keskeinen tuotanto koostuu enimmäkseen pianoteoksista. == Lähteet == == Aiheesta muualla == * IMSLP: nuotteja Luokka:Puolalaiset säveltäjät Luokka:Puolalaiset pianistit Luokka:Vuonna 1854 syntyneet Luokka:Vuonna 1885 kuolleet
Wschowan piirikunta

Wschowan piirikunta () on Puolan piirikunta Lubuszin voivodikunnassa. Piirikunnan väkiluku oli vuoden 2019 lopussa 38 831\. Se jakautuu kolmeen maalaiskuntaan, jotka ovat Sława, Szlichtyngowa ja Wschowa. Piirikunnan hallinnollinen keskus on Wschowan kaupunki. Wschowan piirikunta perustettiin 1. tammikuuta 2002, mihin asti siihen kuuluvat kunnat olivat osa Nowa Sólin piirikuntaa. Wschowan piirikunnan pinta-alasta 39,3 prosenttia oli metsän peitossa vuonna 2018. Wschowan piirikunnan työttömyysaste oli vuoden 2018 lopussa 7,7 prosenttia. Vuoden 2019 lopussa Wschowan piirikunnassa oli 38 831 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 39 349 ja sen ennakoidaan vuoteen 2050 mennessä pienenevän 35 421 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,2 prosenttia, työikäisten 60,6 prosenttia ja eläkeikäisten 20,2 prosenttia väestön keski-iän ollessa 40,6 vuotta. Vuonna 2019 piirikunnassa syntyi 354 lasta. == Lähteet == Luokka:Lubuszin piirikunnat
Leon Robinson

Leon Robinson (s. 8. maaliskuuta 1962), usein nimellä Leon, on yhdysvaltalainen näyttelijä. Hän on esiintynyt useissa elokuvissa 1980-luvulta lähtien. Näyttelijän töiden lisäksi hän on tehnyt musiikkia. == Valikoitu filmografia == * Cliffhanger – kuilun partaalla (1993) * Kelkkajengi (1993) * Above the Rim ‎(1994) * Bats (1999) * Ali (2001) == Lähteet == == Aiheesta muualla == * Luokka:Elävät henkilöt Luokka:Vuonna 1962 syntyneet Luokka:Yhdysvaltalaiset näyttelijät Luokka:Yhdysvaltalaiset laulajat
Seeti Surakka

Seeti Surakka (s. 25. heinäkuuta 2001 Joensuu) on suomalainen pesäpalloilija, joka edustaa Ykköspesis-joukkue Puijon Pesistä. == Ura == Surakka on Joensuun Mailan kasvatti. Hän pelasi suurimman osan kaudesta 2020 JoMan yhteistyöseura Puijon Pesiksessä Ykköspesistä, mutta pelasi kauden aikana myös kaksi ottelua Superpesiksessä. Hän teki Superpesis-debyyttinsä 23. heinäkuuta 2020 vieraissa Siilinjärven Pesistä vastaan. Hänet palkittiin joukkueensa toiseksi parhaana pelaajana. == Saavutukset == *B-poikien Itä–Länsi-ottelu (2019) == Muuta == Surakka valmistui ylioppilaaksi Joensuun yhteiskoulun lukiosta syksyllä 2020. Hänen kaksossiskonsa Senna pelaa myös pesäpalloa Joensuun Mailassa ja heidän serkkunsa Rasmus pelaa pesäpalloa Imatran Pallo-Veikoissa. == Lähteet == Luokka:Vuonna 2001 syntyneet Luokka:Suomalaiset pesäpalloilijat Luokka:Puijon Pesiksen pelaajat Luokka:Elävät henkilöt
National Biodiversity Network

National Biodiversity Network (NBN) on vuonna 2000 perustettu yhteistyöhanke Yhdistyneessä kuningaskunnassa, joka on sitoutunut saattamaan biologista monimuotoisuutta koskevat tiedot saataville esimerkiksi internetissä NBN Atlas -palvelun kautta. NBN Trust on National Biodiversity Networkin rakentamista edistävä organisaatio. Se tukee biologista monimuotoisuutta koskevien tietojen keräämistä, kokoamista ja vaihtoa koskevia sovittuja standardeja ja edistää tiedon saatavuutta. NBN Trust on rekisteröity hyväntekeväisyysjärjestö. NBN Atlas sisältää vuoden 2020 lopulla yli 235 miljoonaa havaintoa. NBN Atlasta voivat käyttää kaikki, jotka ovat kiinnostuneita Ison-Britannian, Pohjois- Irlannin ja Mansaaren luonnoneliöistä. Se mahdollistaa levinneisyyskarttojen katselun ja tietojen lataamisen käyttämällä erilaisia interaktiivisia työkaluja. == Lähteet == Luokka:Tietokannat Luokka:Biologia Luokka:Yhdistynyt kuningaskunta
Fucking with Nobody

Fucking with Nobody on Hannaleena Haurun ohjaama satiirinen draamakomediaelokuva, joka saapui teatterilevitykseen vuonna 2021. Hauru näyttelee itse myös elokuvan pääosaa. Elokuva kertoo rakkauden tarinallistamisesta. Siinä päähenkilö luo kulissisuhteen Instagramiin osoittaakseen nyky-yhteiskunnan nälän perinteisiä romanttisia tarinoita kohtaan. Elokuva on Hannaleena Haurun toinen pitkä elokuva. Fucking with Nobody valmistui Venetsian biennaalin College Cinema -koulutusohjelmassa, joka antoi elokuvan tekemiseen 150 000 euron budjetin. Elokuva sai maailmanensi- iltansa Venetsian elokuvajuhlilla Biennale College Cinema -esityssarjassa 7. syyskuuta 2020. Se oli ensimmäinen kyseiseen kategoriaan valittu suomalaiselokuva. Elokuva sai kuusi Jussi-ehdokkuutta mukaan lukien parhaan elokuvan, parhaan ohjauksen ja parhaan käsikirjoituksen Jussi-ehdokkuuden. Lasse Poser palkittiin elokuvasta parhaan sivuosan Jussilla. Elokuva palkittiin Sevillan elokuvajuhlissa Women in Focus -palkinnolla. Fucking with Nobody sai ensi-iltansa Suomen elokuvateattereissa 11. kesäkuuta 2021. Se sai Suomessa 2 228 katsojaa. Yle nimesi sen yhdeksi koronapandemiasta vuosina 2020–2021 kärsineistä kotimaisista elokuvista. Tuotantoyhtiö Aamu sai kuitenkin myytyä elokuvan MUBI-suoratoistopalveluun ja lisäksi se levisi kansainvälisille elokuvafestivaaleille niin, että lopulta tuotantoyhtiö saavutti elokuvalle asettamansa tavoitteet. == Näyttelijät == * Hannaleena Hauru * Lasse Poser * Pietu Wikström * Samuel Kujala * Sara Melleri * Hanna- Kaisa Tiainen * Jussi Lankoski * Tanja Heinänen * Anna Kuusamo == Arvosteluja == Hufvudstadsbladet Krister Uggeldahl Helsingin Sanomat Leena Virtanen Tv-maailma Henri Waltter Rehnström == Lähteet == == Kirjallisuutta == * Rantanen, Tytti: ”Niin makaa kuin metaa – Hannaleena Haurun Fucking with Nobody.” Filmihullu 5/2020. == Aiheesta muualla == * Luokka:Suomalaiset draamakomediaelokuvat Luokka:Vuoden 2020 suomalaiset elokuvat
Plouha

Plouha (bretoniksi Plouha) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla. Plouhan rannikolla on Bretagnen korkein kallio, 104 metriä merenpinnasta kohoava Pointe de Plouha. Kalliosta rannikkoa itään päin on ranta Plage du Palus. Rannalla surmattiin vuonna 1794 joukko vallankumouksen vastustajia. Pointe de Plouhasta rannikkoa länteen on satama Gwin Zegal. Tämä luonnonsatama on ollut käytössä jo 400-luvulla. Satamassa veneet sidotaan sinne pystytettyihin seipäisiin. Satamasta edelleen länteen päin on ranta Plage Bonaparte. Rannalla oli tärkeä rooli toisessa maailmansodassa Ranskan vastarintatoiminnassa. Rannalla suoritettiin kahdeksan erillistä operaatiota tammi-elokuussa vuonna 1944. Tuolloin 135 brittiläistä, kanadalaista ja amerikkalaista lentäjää ja agenttia evakuoitiin salaa veneellä Yhdistyneeseen kuningaskuntaan. Sisämaassa on 1200-luvulta peräisin oleva kappeli Kermaria an Iskuit. Kappeli on kuuluisa harvinaisesta 1400-luvun danse macabre eli kuolemantanssi-seinämaalauksistaan. Kuvia on kaikkiaan 47, ja ne muistuttavat meitä siitä, ettei kukaan voi paeta lopullista kohtaloaan. Tiedosto:Pointe_de_Plouha_1.JPG|Pointe de Plouha Tiedosto:Pointe_de_Plouha_2.JPG|Plage du Palus Tiedosto:Gwin_Zegal_Plouha_08_2001.jpg|Gwin Zegal Tiedosto:Plage_Bonaparte.JPG|Plage Bonaparte ==Lähteet== ==Aiheesta muualla== Luokka:Côtes-d’Armorin kunnat
Yhdistyneiden kansakuntien merioikeusyleissopimus

Yhdistyneiden kansakuntien merioikeusyleissopimus (, UNCLOS) on kansainvälinen sopimus vuodelta 1982. Sopimuksesta neuvoteltiin YK:n kolmannessa merioikeuskonferenssissa vuosina 1973–1982. Sopimus tuli kansainvälisesti voimaan 16. marraskuuta 1994. Suomen osalta sopimus tuli voimaan 21. heinäkuuta 1996. Vuonna 2020 sopimuksessa oli 168 osapuolta. Merioikeusyleissopimusta on kutsuttu jopa ”meren perustuslaiksi”, koska se säätelee miltei kaikkea mereen liittyvää kalastuksesta öljynporaamiseen, ympäristökysymyksistä liikenteeseen ja valtioiden merirajoihin. == Lähteet == == Aiheesta muualla == * Merioikeusyleissopimus (SopS 49–50/1996) Finlexissä * Kansainvälinen merioikeus Tieteen termipankissa Luokka:Meret Luokka:1900-luvun kansainväliset sopimukset Luokka:1982 Merioikeusyleissopimus
Itä-Afrikan liittovaltio

Itä-Afrikan liittovaltio (eng. East African Federation, swahiliksi Shirikisho la Afrika Mashariki) on Itä-Afrikan yhteisön ehdottama liittovaltio. Liittovaltion perustaminen on Itä-Afrikan yhteisön pidemmän aikavälin tavoite ja vuoteen 2023 mennessä tavoitteena on perustaa valtioliitto ja vasta sen jälkeen liittovaltio. Toistaiseksi liittovaltion muodostaisivat Itä-Afrikan yhteisön jäsenet eli Tansania, Kenia, Burundi, Ruanda, Uganda ja Etelä-Sudan. Toistaiseksi maat toimivat Itä-Afrikan yhteisön luoman vapaakauppa-alueen puitteissa, joka aloitettiin vuonna 2010. Toteutuessaan liittovaltio olisi pinta-alaltaan (2 467 202 km2) Afrikan suurin ja maailman 10. suurin valtio. Väkiluvultaan (178 979 000 asukasta) se olisi Afrikan toiseksi ja maailman kahdeksanneksi suurin valtio.. Pääkaupunki olisi todennäköisesti Arusha, jossa Itä-Afrikan yhteisön päämaja tällä hetkellä sijaitsee. Mahdollista liittovaltiota on kritisoitu turhana mm. siksi, että yhteistä kansainvälistä kauppaa ja vapaata liikkuvuutta Itä-Afrikan yhteisön jäsenvaltioiden välillä voidaan toteuttaa myös ilman liittovaltion perustamista. == Lähteet == Luokka:Itä-Afrikka Luokka:Liittovaltiot
Beninin tasavalta (1967)

Beninin tasavalta oli Länsi-Afrikassa lyhytikäinen tunnustamaton separatistinen valtio, joka oli olemassa alle yhden päivän vuonna 1967. Tasavalta perustettiin 19. syyskuuta vuonna 1967 Nigerian sisällissodan aikana Biafran nukkevaltioksi Biafran Nigerian keskilännen alueen miehityksen seurauksena. Se nimettiin pääkaupungin Benin Cityn mukaan, ja sen hallinnon johtaja oli Albert Nwazu Okonkwo. == Vaiheet == Beninin tasavallan syntyyn johtivat etniset ristiriidat Nigerian kaakkoisosissa. Siellä asuvat Igbot tunsivat itsensä Nigerian hallinnon syrjimäksi. Aluksi keskilännen alueen etnisesti kirjava väestö yritti pysyä puolueettomana. Biafran joukot miehittivät alueen sodan syttymisen jälkeen. Valloitetun alueen johtajaksi nimitettiin Yhdysvalloissa koulutuksen saanut tohtori Albert Okonkwo. Aluksi Igbot hyväksyivät Biafran aluehallinnon, mutta menettivät sympatian Biafran separatisteille, kun Okonkwo alkoi viestiä mediassa Biafran propagandaa. Igbot omaksuivat lopulta neutraalin näkökannan. Nigerian joukot alkoivat tunkeutua keskilännen alueelle. Okonkwo pelkäsi, että ei-igbot alkaisivat liittoutua Nigerian kanssa ja syöstä hänet vallasta. Okonkwo teki epätoivoisen liikkeen ja muutti alueen nimen ja julisti sen syyskuun 19. 1967 Beninin tasavallaksi. Tasavallan nimi perustui Nigerian Benin Cityyn ja sen oli tarkoitus saavuttaa ei-igbojen tuki. Beninin tasavallan ajatuksena oli olla itsenäinen ja erillinen Biafrasta ja Nigeriasta. Mutta Okonkwo julisti, että uusi maa tukisi Biafraa kaikissa sen asioissa ja osallistuisi organisaatioihin, kuten Kansainyhteisöön ja Afrikan yhtenäisyysjärjestöön. Nämä ehdotukset eivät toteutuneet ja Nigerian joukot brittien tukemana tunkeutuivat pääkaupunkiin. Vasta perustettu tasavalta kumottiin noin 12 tuntia julistautumisensa jälkeen. Tasavallan kukistamisen jälkeisenä päivänä Nigerian joukkojen komentaja nimesi keskilännen alueelle uuden väliaikaisen johtajan ja julisti Benin Cityyn ulkonaliikkumiskiellon. Sen jälkeen Nigerian joukot siirtyivät kaupungista koilliseen, lähemmäksi Igbojen alueita, jonne Okonkwon arveltiin paenneen. == Katso myös == * Biafran sota == Lähteet == == Aiheesta muualla == * S. E. Orobator, The Biafran Crisis and the Midwest * Republic of Benin, Worldstatesmen.org * "Beninin tasavallan" itsenäisyysjulistus * Luokka:Nigerian historia Luokka:Biafra
Ani (laulaja)

Ani (tyyliteltynä ANI, oikealta nimeltään Aniachunamoso Nnebedum, s. 19. huhtikuuta 1998) on suomalainen muusikko. Hän on kasvanut Itä-Helsingissä monikulttuurisessa perheessä, hänen äitinsä on puoliksi romani ja isä nigerialainen. Ani on juontanut Summeri-nuortensarjaa. == Ura == Anin suomenkielinen esikoissingle ”Pakkomielle” julkaistiin syyskuussa 2020. Hän voitti samana vuonna YleX:n YleX Läpimurto -kilpailun. Aiemmin hän oli julkaissut englanninkielisen singlen ”Intoxicated”. Anin läpimurtokappale "Jos puhutaan totta" nousi radioiden ja suoratoistopalveluiden soitetuimpien kappaleiden joukkoon alkuvuodesta 2024. Hän on julkaissut kaksi albumia: Virgin ja Sadekehä. Sadekehä-albumilta julkaistu tangokappale "Syttynyt sammumaan" herätti huomiota erityisesti TikTok-palvelussa. == Diskografia == === Albumit === Nimi Julkaisutiedot Lista Albumilista Virgin *Julkaistu: 25. elokuuta 2023 *Formaatti: digitaalinen *Levy-yhtiö: Warner Music Finland 33 Sadekehä *Julkaistu: 15. marraskuuta 2024 *Formaatti: digitaalinen *Levy- yhtiö: Warner Music Finland / Etenee Records 8 === Singlet === ==== Pääartistina ==== Nimi Vuosi Listasijoitukset Myynti FIN Single- lista Radio- lista ”Intoxicated” 2017 – – – ”Pakkomielle” 2020 – – – ”Odota” – – – ”Mul on kaikki” (feat. william, MELO) 2021 – – – ”Valosta tehty” – – – ”Me ei kuuluta toisillemme” (Evelinan kanssa) 7 15 platinaa ”Tyttö sä oot tähti” – – – ”Haiden kaa” – – – ”Vegasissa naimisiin” (feat. Nelli Matula) 2022 18 52 – ”Euforia” – – – ”Ei sanoja” – – – ”Popstar!” 2023 – – – ”Stresseis” (feat. Bizi) – – – ”Diablo” (feat. Pihlaja & whereismike) – – – ”Mä en vaan tunne sua enää” – – – "Jos puhutaan totta" 2024 2 1 platinaa https://open.spotify.com/track/4rjRfdvdlRwyAVAwwdDifd?si=cc2b9dd7c2144e64 "Odota sua" 3 59 – ”Lupaa et sä lähet” (ANI, Viivi) 8 27 – ”Kauniita” (ANI, Kiki) 27 12 – ”Lainasydän” 37 30 – ”Syttynyt sammumaan” 26 32 – ==== Vierailevana artistina ==== Nimi Vuosi Listasijoitukset Myynti FIN Single- lista Radio- lista ”Kaukana” (Pikku G, mukana Ani) 2022 – – – ”Alkuhuuma” (Joe L, mukana Ani) 2025 32 – – === Musiikkivideot === Nimi Vuosi Ohjaaja(t) Lähde ”Haiden kaa” 2021 Ani, Rasha Namrood ”Valosta tehty” Ani, Rasha Namrood ”Me ei kuuluta toisillemme” (Evelinan kanssa) Misael Sine ”Vegasissa naimisiin” (mukana Nelli Matula) 2022 Jirina == Lähteet == Luokka:Suomalaiset laulajat Luokka:Elävät henkilöt Luokka:Vuonna 1998 syntyneet
Lil Yachty

Lil Yachty, oikealta nimeltään Miles Parks McCollum (s. 23. elokuuta 1997 Mableton, Georgia) on yhdysvaltalainen rap-artisti ja lauluntekijä. Hän nousi julkisuuteen aluksi elokuussa 2015 singleillään ”One Night” ja ”Minnesota”, jotka olivat hänen debyytti-EP:ltään Summer Songs. Lil Yachty julkaisi ensimmäisen studioalbuminsa Teenage Emotions toukokuussa 2017. == Diskografia == === Studioalbumit === * Teenage Emotions (2017) * Lil Boat 2 (2018) * Nuthin’ 2 Prove (2018) * Lil Boat 3 (2020) * Let's Start Here (2023) === Yhteistyöalbumit === * It's Us Vol. 1 (Concrete Boysin kanssa) (2024) * Bad Cameo (James Blaken kanssa) (2024) === Mixtapet === * Lil Boat (2016) * Summer Songs 2 (2016) * A-Team (Zaytovenin, Lil Keedin ja Lil Gotitin kanssa) (2020) * Michigan Boy Boat (2021) === EP:t === * Summer Songs (2015) * Hey Honey, Let’s Spend Wintertime On a Boat (Wintertimen kanssa) (2015) * Big Boat (BIGBANG Tributes) (88risingin kanssa) (2016) * Lil Boat’s Birthday Mix (2016) * The Lost Files (Digital Nasin kanssa) (2016) * Birthday Mix 2.0 (2017) * Birthday Mix 3 (2018) * The Lost Files 2 (Digital Nasin kanssa) (2019) * Birthday Mix 4 (2019) * Birthday Mix 5 (2020) * Tesla (2023) * The Secret Recipe (2023) == Lähteet == == Aiheesta muualla == Luokka:Yhdysvaltalaiset hip hop -artistit Luokka:Yhdysvaltalaiset lauluntekijät Luokka:Vuonna 1997 syntyneet Luokka:Elävät henkilöt
Benin (täsmennyssivu)

Benin voi tarkoittaa: * Beninin kuningaskunta, nykyisessä Nigeriassa ollut entinen kuningaskunta noin 1000 alkaen * Benin City, Etelä-Nigeriassa sijaitseva kaupunki, joka oli Beninin kuningaskunnan ja on Edon osavaltion pääkaupunki * Beninin tasavalta (1967), vuonna 1967 alle yhden päivän kestänyt tunnustamaton valtio Biafran sodan aikana Nigeriassa * Benininlahti, lahti Guineanlahden alueella Länsi-Afrikan rannikolla * Beninin kansantasavalta, sosialistinen tasavalta vuosina 1975–1990 * Beninin tasavalta, nykyinen maa Länsi-Afrikassa, vuoteen 1975 asti Dahomey
Gösta Winbergh

Gösta Winbergh (30. joulukuuta 1943 Tukholma – 18. maaliskuuta 2002 Wien) oli ruotsalainen oopperalaulaja, äänialaltaan tenori.Obituaries: Gösta Winbergh The GuardianObituaries: Gösta Winbergh The Independent Winbergh sai Tukholman kuninkaallisessa musiikkikorkeakoulussa opetusta Martin Öhmanilta, Erik Sædénilta ja Hjördis Schymbergiltä. Hän debytoi Göteborgissa 1970-luvun alussa ja työskenteli Ruotsin kuninkaallisen oopperan tenorina vuoteen 1981. Ensimmäisen esiintymisensä Covent Gardenissa hän teki vuonna 1982, Metropolitan-oopperassa 1983 ja La Scalassa 1985. Alun perin Winbergh tuli tunnetuksi rooleistaan Wolfgang Amadeus Mozartin oopperoissa. Sittemmin hän eteni raskaampiin rooleihin muiden muassa Richard Wagnerin ja Richard Straussin oopperoissa. Vuonna 1991 hän tulkitsi ensimmäisen kerran Wagnerin Lohengrinin nimiroolin Zürichissä. Winbergh esiintyi usein myös Salzburgin musiikkijuhlilla. Hän kuoli 58-vuotiaana sydäninfarktiin esiinnyttyään edellisenä päivänä Wienin valtionoopperassa Florestanin roolissa Fideliossa. Winbergh teki uransa aikana useita levytyksiä muiden muassa Herbert von Karajanin, Riccardo Mutin, Georg Soltin ja Arnold Östmanin johdolla. Hän oli naimisissa, ja hänellä oli lapsia. == Lähteet == Luokka:Ruotsalaiset oopperalaulajat Luokka:Tenorit Luokka:Vuonna 1943 syntyneet Luokka:Vuonna 2002 kuolleet
Odota

Odota on suomalaisen Aikakone-yhtyeen kappale vuodelta 1995. Suomalainen laulaja Ani on uudelleenversioinut kappaleen, joka julkaistiin lokakuussa 2020. == Lähteet == Luokka:Vuoden 1995 kappaleet Luokka:Vuoden 2020 kappaleet
Tiheävirtsaisuus

Tiheävirtsaisuus tai pollakisuria on urologinen oire, jossa virtsaamistarvetta esiintyy vähintään 2 tunnin välein tai yli 8 kertaa vuorokaudessa. Yönaikaista tiheävirtsaisuutta tai yövirtsaisuutta kutsutaan nykturiaksi, jonka voi tulkita merkittäväksi, kun virtsaamistarvetta esiintyy toistuvasti useammin kuin kerran yön aikana. Tiheävirtsaisuutta voivat aiheuttaa muun muassa runsasvirtsaisuus (polyuria), runsas juominen, alkoholi, kahvi, psyykkinen jännittyneisyys (esim. ahdistuneisuushäiriö), eturauhasen liikakasvu, eturauhassyöpä, menopaussi ja emättimen ja virtsaputken limakalvon surkastuma (atrofia), kutistumarakko (esim. virtsarakon ikääntymisen, tulehdusten, sädehoidon tai toimenpiteiden seurauksena), klamydia, tippuri, interstitiaalinen kystiitti, lantion kipuoireyhtymä, diabetes, hypertyreoosi, hyperkalsemia, munuaissairaudet, infektiot (esim. myyräkuume), aivohalvaus, parkinsonismi, muistisairaudet, MS-tauti, hermoston vammat, normaalipaineinen hydrokefalus, aivokasvaimet, uniapnea ja yliaktiivinen virtsarakko. Tiheävirtsaisuuden diagnostiikka perustuu kliiniseen haastatteluun (esim. pitkäaikaissairaudet, lääkkeet, nesteensaanti), virtsaamispäiväkirjaan ja -oirekyselyihin (esim. DAN-PSS-1-, IPSS- ja IC-oirekysely), urologiseen ja gynekologiseen kliiniseen tutkimukseen eli statukseen (esim. eturauhasen sormitutkimus, virtsarakon tunnustelu), veri- ja virtsanäytteen kemiallisiin tutkimuksiin (esim. virtsan kemiallinen seulonta ja bakteeriviljely) ja virtsateiden kaikukuvaukseen. Hoito on syynmukainen. == Lähteet == Luokka:Urologia
Palan tunne

Palan tunne tai globus on oire, jossa yleensä keskellä kurkkua, ruokatorven yläaukeaman kohdalla, tuntuu painetta tai epämukavuutta. Palan tunne on hyvin yleistä ja voi olla kulultaan ajoittaista tai pysyvää. Palan tunteen syyt jäävät usein epäselväksi. Sitä esiintyy enemmän nuorilla ja naisilla, ja syihin voivat kuulua esim. psyykkinen stressi, elämäntilanteen muutokset, niskan ja kaulan alueen lihasjännitys, ruokatorven yläsulkijan spasmi ja takaisinvirtaus, kaularangan osteofyytit sekä kilpirauhasen liikakasvu ja kasvaimet. Ilman nieleminen usein pahentaa ja ruoan nieleminen helpottaa palan tunnetta. Palan tunteeseen liittyy usein syövän pelkoa. Palan tunteen diagnostiikassa oire tulee erottaa selvästi nielemisvaikeudesta eli dysfagiasta, joka on harvinainen, vakava ja kiireellisesti tutkittava oire. Nielemisvaikeudessa ruoka ei etene tai takertuu suussa, nielussa tai ruokatorvessa. Palan tunteen hoitoon kuuluu usein informointi oireen vaarattomuudesta ja ruokatorven takaisinvirtausoireiden lääkehoito antasidilla tai protonipumpun estäjällä. == Lähteet == Luokka:Oireet
Kenian kansalliskokous

Kenian kansalliskokous () on Kenian parlamentin alahuone. Se koostuu 349 edustajasta, jotka valitaan neljän vuoden välein. Parlamentaarista työtä tehdään 34 valiokunnassa. Parlamentin paikoista 47 on kiintiöity naisille. Tämän lisäksi edustajiksi nimitetään 12 nuorten ja vammaisten edustajaa.. == Historia == Itsenäistymisen jälkeen maahan perustettiin kaksikamarinen parlamentti vuonna 1963. Neljä vuotta myöhemmin ylä- ja alahuone yhdistettiin yksikamariseksi parlamentiksi. Nykymuotoinen kaksikamarinen parlamentti palautettiin vuonna 2010 uuden perustuslain myötä.. Vuonna 2017 parlamentti kieltäytyi hyväksymästä lakiesitystä, joka olisi taannut naisille vähintään kolmanneksen paikoista. == Viimeisimmät vaalit == Viimeisimmät vaalit pidettiin 8. elokuuta 2017. Samoissa vaaleissa valitaan myös senaatin edustajat sekä maan presidentti. Ehdokkailla tulee olla toiseen asteen koulutus eikä heillä saa olla vaalivilppiin liittyviä tuomioita viimeisen viiden vuoden ajalta.. Istuva presidentti Uhuru Kenyatta voitti presidentinvaalit. Maan korkein oikeus kuitenkin mitätöi vaalien tuloksen ja määräsi uudet vaalit pidettäväksi 26. lokakuuta. Opposition ehdokas Raila Odinga vetäytyi kisasta protestina 10. lokakuuta.. == Lähteet == Luokka:Kenian politiikka Luokka:Alahuoneet
Erikoissairaanhoito

Erikoissairaanhoito tarkoittaa lääketieteen ja hammaslääketieteen erikoisalojen mukaisia terveydenhuoltopalveluja, kuten ennaltaehkäisyä, tutkimuksia, hoitoja, ensihoitoa, päivystystoimintaa ja lääkinnällistä kuntoutusta. Suomen Valtioneuvoston asetuksessa on määritelty myös erityistason erikoissairaanhoito, jolloin on kyse poikkeuksellisen harvinaisesta sairaudesta tai vaativista hoitojärjestelyistä. Suomessa erikoissairaanhoitoon tarvitaan lääkärin lähete, koska palvelu on pääosin yhteiskunnan maksamaa. Esimerkiksi alle kouluikäisten erikoissairaanhoidossa palvelujen tuottajina voivat olla lastenlääkärit, lastenkirurgit, lastenneurologit, lastenpsykiatrit, ihotautilääkärit, silmälääkärit, korvalääkärit ja erikoislääkärit. == Lähteet == Luokka:Terveydenhoito
Ojamon kartano

Ojamon kartano () on kartano Lohjan kaupungissa Uudellamaalla. Kartanon mailla sijaitsee Suomen vanhin rautakaivos. Ojamon kartano testamentattiin Vanha Lohja -säätiölle, mutta säätiö luovutti kartanon vuonna 2023 Lohjan kaupungille korkeiden ylläpitokustannusten vuoksi. == Historia == Ojamon rustholli mainitaan ensimmäistä kertaa kirjallisissa lähteissä vuonna 1384. Kartanon merkitys kasvoi suuresti alueella, kun sen mailta löydettiin malmia vuosina 1528–1540. === Päärakennus === Ojamon kartanon nykyinen päärakennus on vuodelta 1850 ja sen on rakennuttanut everstiluutnantti Dimitri Swertschkoff. Rakennusmateriaalina on käytetty puuta. Kartano edustaa voimakkaasti koristeltua venäläistä empiretyyliä ja on yksikerroksinen lukuun ottamatta kartanoon myöhemmin lisättyä torniosaa. Kartanon ikkunoiden koristelut muistuttavat hieman karjalaista rakennustyyliä. Varsinkin kartanon vilpolan koristelaudat ovat huomiota herättävän koristeelliset. Ojamon kartanoa ympäröi kartanon puisto, jonka eteläosassa on vaahterakuja. Vaahterakujan päässä on kartanon entisen omistajan, everesti Swertschkoffin hauta. Kartanon puistossa on myös monia vanhan kaivoksen suuaukkoja. === Rautakaivos === Ruotsin kuningas Kustaa Vaasa luovutti Suitian kartanon omistaja Erik Flemingille oikeuden kaivaa malmia Ojamon kartanon mailta. Ojamosta malmi vietiin jalostettavaksi Siuntioon niin kutsuttuun Suitian ruukkiin eli Nybyn ruukkiin. Rautakaivos on Suomen vanhin. Kaivoksesta yritettiin etsiä malmia vielä 1800-luvulla, kunnes toiminta lakkasi viimeisen kerran vuonna 1862. == Kartanon omistajat == Kartanon omistajat vuodesta 1540 alkaen: * Juhani Laurinpoika 1540–1545 * Heikki Juhaninpoika 1546–1559 * Heikki Juhaninpojan leski Anna 1560 * Hannu Juhaninpoika 1561–1596 * Hannu Juhaninpojan leski Riitta 1596–1603 * Tuomas Laurinpoika 1616–1619 * Sipi 1620 * Niilo Sipinpoika 1621–1624 * Simon Landsberger 1624–1629 (vuokrannut kruunulta); * autiona 1630–1644 * Jakob Wolle 1645–1646 (vuokrannut kruunulta) * Peter Thorwöste vanhempi ja nuorempi 1647–1682, (vuorirälssiä) * Gabriel Tammelinus, kirkkoherra, 1683–1695 * Anna Eriksdotter 1695–1713 * Brita Tammelin 1724–1731 * Henrik Tammelin, asessori, 1732–1753 * Kristina Tammelin 1754 * Johan Gabriel Kihl, asessori, 1755–1760 * Johan Gabriel Kihlin perilliset 1760–1762 * Jakob Johan Westberg, ylitirehtööri, 1763–1767 * Karl Segercrantz, kapteeni, 1768–1775 * Anna Stina Carlborg 1776–1782 * Adolf Magnus Rotkirch, kapteeni, 1783–1788 * Axel Maximilian Carpelan, luutnantti, 1789–1816 * Albertina Eleonora 1816–1836 * Alberta Eleonoran perilliset 1836–1842; * Karl von Schoultz, lehtori, 1843–1846 * Dmitri Swertschkoff, everstiluutnantti, 1847–1863 * Augusta Karolina Swertschkoff 1863–1869 * Augusta Karolina Swertschkoffin perilliset 1869–1878 * Fanny Swertschkoff 1878–1891 * Isidor Swertschkoff, kuvernööri, 1891–1902 * Gustav Henrik Karlsson 1902–1922 * Antti Savolainen 1922–1968 * Unto ja Eero Savolainen 1969–1992 * Eero Savolainen 1993–1997 * Vanha Lohja -säätiö 1998–2023 * Lohjan kaupunki 2023– == Lähteet == Luokka:Lohjan kartanot Luokka:Suomen 1800-luvulla rakennetut rakennukset ja rakennelmat
Kelan kartano

Kelan kartano (ruots. Käla gård tai Kehla gård) on kartano Siuntiossa Uudellamaalla. Kartano sijaitsee Sjundbyn linnan ohi kulkevan keskiaikaisen ratsupolun varrella. Kartanon suuressa tiilirakenteisessa navetassa toimii kesäisin kahvila. Kartanon rakennukset ovat Museoviraston suojelemia. Kelan kartano on yksityisomistuksessa. == Historiaa == Kelan kartano on muodostettu vuonna 1683. Tilan omistajat tunnetaan kuitenkin jo vuodesta 1540 lähtien. Kartanon pihapiiriin kuuluu päärakennuksen lisäksi suuri punatiilinen navettarakennus vuodelta 1901, sekä viljamakasiini vuodelta 1820. Kelan kartanon puurakenteinen päärakennus on 1800-luvulta, joskin rakennus on saanut nykyisen asunsa vuonna 1900. Kelan kartano kuului osaksi Neuvostoliiton Porkkalan vuokra-aluetta. Kartanon lähistöllä sijaitseva Kelan rautatieseisake on saanut nimensä Kelan kartanosta. == Lähteet == Luokka:Siuntion kartanot Luokka:Siuntion suojellut rakennukset
Berndt Fredrik Finckenberg

Berndt Fredrik Finckenberg (15. joulukuuta 1780 Vehmaa – 20. tammikuuta 1853 Lokalahti) oli suomalainen juristi ja valtiopäivämies. Finckenbergin vanhemmat olivat tilanomistaja Jakob Johan Finckenberg ja Elisabet Helena Alanus ja puoliso vuodesta 1813 Johanna Maria Sacklén (k. 1839). Finckenberg tuli ylioppilaaksi 1795 ja suoritti tuomarintutkinnon 1799. Hänestä tuli Turun hovioikeuden auskultantti 1800, ylimääräinen notaari 1804, kanslisti 1807, ylimääräinen viskaali ja notaari 1809, varakanneviskaali 1811, sihteeri 1812, asessori 1816 ja hovioikeudenneuvos 1822. Hovioikeuden varapresidentti hän oli 1840–1847. Finckenberg omisti Lokalahdella Björkön tilan. Hän oli ritarihuoneviskaali ja edustaja aatelissäädyssä Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Berndt Fredrik Finckenberg. Verkkojulkaisu 2005. Luettu 23.12.2020 Kapteeni, valtiopäivämies Salomon Jakob Finckenberg oli Berndt Fredrik Finckenbergin velipuoli.Yrjö Kotivuori, Ylioppilasmatrikkeli 1640–1852: Salomon Jakob Finckenberg. Verkkojulkaisu 2005. Viitattu 26.12.2020 ==Lähteet== Luokka: Suomalaiset juristit Luokka: Suomalaiset tuomarit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1780 syntyneet Luokka: Vuonna 1853 kuolleet
Karl Arvid Krabbe

Karl Arvid Krabbe (25. tammikuuta 1779 Mustasaari – 4. syyskuuta 1835 Vaasa) oli suomalainen tuomari, Suomen lähetyskunnan jäsen, virka- ja valtiopäivämies. == Perhe- ja henkilöhistoria == Krabben vanhemmat olivat maaherra Karl Fredrik Krabbe (1738–1811) ja Margareta Lovisa Bremer ja puolisot vuodesta 1812 Johanna Fredrika Krook (k. 1817) ja vuodesta 1820 tämän sisar Agata Sofia Krook (k. 1839). Krabbe tuli ylioppilaaksi Uppsalassa 1793 ja oli valtionkonttorin ylimääräinen kamarikirjuri Tukholmassa 1795. Hänestä tuli Vaasan hovioikeuden auskultantti 1796, vara-aktuaari 1799, kanslisti 1800, viskaali 1803, varakanneviskaali ja sihteeri 1806 ja asessori 1808. Vaasan ja Oulun laamannikunnan vt. laamannina Krabbe toimi 1812 ja oltuaan välillä Vaasan hovioikeuden hovioikeudenneuvos vuodesta 1818 hänestä tuli taas Vaasan ja Oulun laamannikunnan laamanni 1826. Krabbe sai valtioneuvoksen arvon 1832. Hän oli aatelissäädyssä edustaja Suomen lähetyskunnassa 1808 ja Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Karl Arvid Krabbe. Verkkojulkaisu 2005. Luettu 23.12.2020 Krabbe kuoli 4. syyskuuta 1835. Hänet on haudattu Vaasan Korsholmin seurakunnan hautausmaalle Mustasaareen. Hovioikeudenneuvos Magnus Arvid Krabbe ja everstiluutnantti Axel Henning Krabbe olivat Karl Arvid Krabben poikia. == Lähteet == == Aiheesta muualla == * Kansallisarkiston digitaalinen arkisto (astia) Krabbe Carl Arvid, ansioluettelokokoelma * * Kansallisarkiston digitaalinen arkisto (astia) Krabbe Carl Arvid, ansioluettelokokoelmia (2) * Luokka: Suomalaiset virkamiehet Luokka: Suomalaiset tuomarit Luokka: Suomalaiset aateliset Luokka:Suomen lähetyskunta 1808 Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1779 syntyneet Luokka: Vuonna 1835 kuolleet
Johan Anders Gyldenär

Johan Anders Gyldenär (23. toukokuuta 1778 Kalvola – 12. lokakuuta 1816 Kalvola) oli suomalainen sotilas ja valtiopäivämies. Gyldenärin vanhemmat olivat kapteeni Karl Johan Gyldenär ja Beata Ögnelood. Hän tuli ylioppilaaksi 1792. Gyldenär oli kersantti Hämeen läänin jalkaväkirykmentin jääkäripataljoonassa vuodesta 1795 ja vänrikki saman rykmentin varaväessä samasta vuodesta. Hän erosi aliluutnanttina mainitusta jääkäripataljoonasta 1804. Gyldenär oli aatelissäädyssä edustaja Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Johan Anders Gyldenär. Verkkojulkaisu 2005. Luettu 23.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1778 syntyneet Luokka: Vuonna 1816 kuolleet
Évariste Ndayishimiye

Evariste Ndayishimiye (s. 1968) on burundilainen poliitikko, joka on toiminut Burundin presidenttinä 18. kesäkuuta 2020 alkaen. Hän edustaa GNDD-FND- puoluetta. Ndayishimiye oli edeltäjänsä, maata 15 vuotta hallineen Pierre Nkurunzizan suosikki presidentin virkaan. Hän lupasi muuttaa burundilaista yhteiskuntaa vapaammaksi ja tasa-arvoisemmaksi, ja lehdistö ja oppositio ovat suhtautuneet edistykseen varovaisen toiveikkaasti. Hän pyrkii myös lisäämään kansainvälistä yhteistyötä. Kuitenkin monet Nkurunzizan kauden vaikuttajat ovat saaneet pitää asemansa myös Ndayishimiyen kaudella. Toisin kuin edeltäjänsä, Ndayishimiye suhtautui koronapandemiaan vakavasti ja nimesi COVID-19-viruksen kansalliseksi vaaratekijäksi heti valtaan noustuaan heinäkuussa 2020. Ensimmäiset rokotukset jaettiin kuitenkin vasta lokakuussa 2021 kiinalaisten lahjoittamilla rokotteilla. Burundi oli Afrikan toiseksi viimeinen maa joka aloitti koronarokotukset. == Lähteet == Luokka:Burundin presidentit Luokka:Vuonna 1968 syntyneet Luokka:Elävät henkilöt
Yrjö Kokon muistomerkki

Yrjö Kokon muistomerkki eli Ajan pyörä tai Ajanki on Mikko Uotilan suunnittelema ja Toijalan kiviveistämön toteuttama monumentti Lempäälän Myllyrannan tapahtumapuistossa. Teos paljastettiin vuonna 2003, kun kirjailija Yrjö Kokon syntymästä oli kulunut 100 vuotta. == Katso myös == * Luettelo Lempäälän julkisista taideteoksista ja muistomerkeistä == Lähteet == Luokka:Lempäälän rakennukset ja rakennelmat Luokka:Suomen patsaat ja veistokset
Josef Bican

Josef Bican (25. syyskuuta 1913 Wien, Itävalta-Unkari – 12. joulukuuta 2001 Praha, Tšekki) oli itävaltalais-tšekkoslovakialainen jalkapalloilija. Hän on kaikkien aikojen eniten maaleja tehnyt pelaaja. Bican teki urallaan ainakin 950 maalia virallisissa otteluissa ja ystävyysottelut mukaan lukien vähintään 1813 maalia. Bicanin vanhemmat olivat tšekkiläisiä, mutta hän syntyi Itävallassa, jossa hänen jalkapallouransa myös alkoi. Bican pelasi Rapid Wienissä ja Admirassa kunnes hän 1937 siirtyi Tšekkoslovakiaan Slavia Prahaan. Bican pelasi Slaviassa vuoteen 1948, minkä jälkeen hän edusti FC Vítkovicea ja FC Hradec Královéa. Vuonna 1953 hän palasi vielä Slaviaan, jossa hän päätti uransa. Bican pelasi aluksi Itävallan maajoukkueessa ja edusti maata myös MM- kisoissa 1934, joissa Itävalta pääsi välieriin. Muutettuaan Tšekkoslovakiaan hän sai maan kansalaisuuden ja liittyi maajoukkueeseen. Bicanilta jäi 1938 MM- kisat väliin muotovirheen vuoksi ja lopulta vuoden 1934 kisat jäivät hänen ainoiksi toisen maailmansodan peruttua kahdet seuraavat kisat. Itävallan ja Tšekkoslovakian ohella Bican pelasi 1939 yhden maaottelun Böömin ja Määrin maajoukkueessa tehden hänestä yhden harvoista kolmea maajoukkuetta edustaneista pelaajista. Pelaajauran jälkeen Bican toimi valmentajana useissa tšekkoslovakialaisissa seuroissa. == Lähteet == Luokka:Itävaltalaiset jalkapalloilijat Luokka:Tšekkoslovakialaiset jalkapalloilijat Luokka:Vuonna 1913 syntyneet Luokka:Vuonna 2001 kuolleet
Luettelo Porvoon valtiopäivien porvarissäädyn valtiopäivämiehistä

Porvoon valtiopäivien porvarissäädyn valtiopäivämiehet oli valittu valtiopäiville 1809 edustamaan eri kaupunkeja niin, että vain Turulla oli kaksi edustajaa. Porvarissäädyllä oli valtiopäivillä 19 edustajaa, papistolla 8, talonpoikaissäädyllä 30 ja aatelistolla 75 edustajaa. Porvarissäädyn edustajat olivat seuraavat:Välloflige Borgare ståndets Protokoller vid Landtagen I Borgå är 1809. Helsingfors: Tidnings- och tryckeri-aktiebolagets tryckeri, 1886. (ruots.)Annikki Harjumäki, 2004. Autonomian ajan porvarissäädyn valtiopäivämiehet, heidän syntyperänsä ja sukutaustansa. Tampere: Tampereen seudun sukututkimusseura. Vuosikirja XXV: 1-2 (Kevät-syksy 2004), ss. 14-34. Viitattu 23.12.2020. *Kauppias Kristian Trapp, Turku, säädyn puhemies *Nahkuripäällysmies (tehtailija) Samuel Gottschick, Turku *Kauppias Jacob Holmstén, Loviisa *Kauppias ja Suomen lähetyskunnan jäsen Eric Borgström, Helsinki *Raatimies ja Suomen lähetyskunnan jäsen Carl Magnus Engman, Oulu (myös Kajaani) *Raatimies ja Suomen lähetyskunnan jäsen Herman Höckert, Vaasa *Kauppias, laivanvarustaja Johan Ascholin, Pori *Kauppias Fredric Ståhle, Rauma *Ruukinpatruuna, laivanvarustaja, vuorineuvos Johan Solitander, Porvoo *Raatimies, laivanvarustaja Pehr Malm, Uusikaarlepyy *Pormestari Hans Petter Winge, Kokkola (myös Pietarsaari) *Kauppias Nils Nyman, Uusikaupunki *Pormestari Fredric Ringbom, Tammisaari *Asessori Daniel Mattens, Kristiinankaupunki *Raatimies Jacob Elias Granberg, Hämeenlinna *Kauppias Henric Sovelius, Raahe *Järjestysmies (pormestari) Ernst Fredrik Tihlman, Tampere *Raatimies Samuel Backman, Kuopio *Tukkukauppias, laivanvarustaja Petter Johan Bladh, Kaskinen Säädyn sihteerinä toimi Johan Fredrik Stichaeus.Yrjö Kotivuori, Ylioppilasmatrikkeli 1640–1852: Johan Fredrik Stichaeus. Verkkojulkaisu 2005. Luettu 25.12.2020 ==Katso myös== *Luettelo Porvoon valtiopäivien talonpoikaissäädyn valtiopäivämiehistä *Luettelo Porvoon valtiopäivien pappissäädyn valtiopäivämiehistä *Luettelo Porvoon valtiopäivien aatelissäädyn valtiopäivämiehistä ==Lähteet== Porvarisssäädyn valtiopäivämiehet * Porvoon valtiopäivien porvarisssäädyn valtiopäivämiehet
Jim Pepper

James Gilbert Pepper II eli Jim Pepper (18. kesäkuuta 1941 Salem, Oregon – 10. helmikuuta 1992 Portland, Oregon) oli yhdysvaltalainen saksofonisti, laulaja ja säveltäjä, joka yhdisteli maan alkuperäiskansojen musiikkia jazziin, rockiin ja muuhun populaariin rytmimusiikkin. Pepper syntyi creekeihin kuuluvan äidin ja kansa-intiaaneihin kuuluvan isän poikana luoteisessa Oregonin osavaltiossa, jossa hänen vanhempansa opettivat intiaaneille tarkoitetussa koulussa. Hän oppi soittamaan saksofonia, huilua ja klarinettia ja esiintyi eri jazzyhtyeiden riveissä Portlandin seudulla. Vuonna 1964 hän muutti New Yorkiin ja liittyi fuusiojazzyhtyeeseen Free Spirits, jossa soittivat myös muun muassa kitaristit Larry Coryell ja rumpali Bob Moses. Vuonna 1967 yhtyeestä erkanivat Pepper, Columbus ”Chip” Baker ja Chris Hills ja muodostivat oman yhtyeen nimeltä Everything Is Everything. Yhtyeen esikoisalbumi sisälsi Pepperin tunnetuimmaksi sävelmäksi muodostuneen, peyote- intiaanimusiikkiin perustuvan laulun ”Witchi Tai To”, jonka melodia toistaa pitkään vain yhtä säveltä. Laulu nousi vuonna 1969 Billboard 100 -singlelistan sijalle 69, ja sitä ovat sittemmin levyttäneet vokaali- ja instrumentaaliversioina muun muassa lauluyhtye Harper’s Bizarre, folkduo Brewer & Shipley, norjalainen saksofonisti Jan Garbarek sekä etnojazzyhtyeet Djabe ja Oregon.Jim Pepper, Britannica.com. Viitattu 23.12.2020. ==Lähteet== Luokka:Yhdysvaltalaiset jazzsaksofonistit Luokka:Yhdysvaltalaiset jazzmusiikin säveltäjät Luokka:Yhdysvaltalaiset jazzlaulajat Luokka:Vuonna 1941 syntyneet Luokka:Vuonna 1992 kuolleet
Olipa kerran lumiukko

Olipa kerran lumiukko (Once Upon a Snowman) on lokakuussa 2020 ensi-iltansa saanut lyhyt animaatioelokuva, joka on jatkoa Disneyn animaatioelokuvalle Frozen – huurteinen seikkailu (2013). Lyhytelokuvassa kerrotaan, miten lumiukko Olaf heräsi eloon ja mitä se teki ennen kuin tapasi Frozenissa Annan, Kristoffin ja Svenin. Lyhytelokuva sai ensi-iltansa Disney+ -palvelussa 23. lokakuuta 2020. == Juoni == Frozen – huurteinen seikkailu -elokuvassa jääkuningatar Elsa esitti laulun ”Let It Go”, jonka myötä hän tuli sinuiksi taikavoimiensa kanssa. Laulun aikana Elsa herätti eloon lumiukko Olafin, joka alkoi etsiä identiteettiään Arendelia ympäröivillä vuorilla. == Lähteet == == Aiheesta muualla == * * Elokuvan virallinen traileri Youtubessa Luokka:Yhdysvaltalaiset lyhytelokuvat Luokka:Vuoden 2020 yhdysvaltalaiset elokuvat Luokka:Disneyn animaatioelokuvat
Biblioteka dlja tštenija

Biblioteka dlja tštenija (, ”Lukukirjasto”) oli Pietarissa vuosina 1834–1865 ilmestynyt aikakauslehti. Kerran kuukaudessa ilmestynyt Biblioteka dlja tštenija oli Venäjän ensimmäinen ”paksu” kirjallisuuslehti. Kirjakauppias Aleksandr Smirdinin julkaisema lehti oli suunnattu etupäässä maaseudun lukijakunnalle. Sen ensimmäinen toimittaja oli Osip Senkovski (vuoteen 1836 saakka yhdessä Nikolai Gretšin kanssa). Biblioteka dlja tštenija oli 1830-luvulla hyvin suosittu, ja sen painos ylsi 7 000 kappaleeseen. Lehdessä julkaistiin muun muassa Aleksandr Puškinin, Mihail Lermontovin ja Aleksandr Bestuževin teoksia sekä ulkomaista käännöskirjallisuutta. Vuodesta 1836 lähtien se kiisteli Sovremennikin kanssa vastustaen Vissarion Belinskiä ja luonnonmukaista koulukuntaa. Vuodesta 1849 toimittajana työskenteli Albert Startševski, vuodesta 1856 Aleksandr Družinin, vuodesta 1860 Aleksei Pisemski ja vuodesta 1863 Pjotr Boborykin. 1850- ja 1860-luvuilla lehdessä julkaistiin muun muassa eräitä Leo Tolstoin, Aleksandr Ostrovskin ja Ivan Gontšarovin teoksia. Se sisälsi myös artikkeleita tieteestä ja taiteesta. ==Lähteet== Luokka:Venäläiset kirjallisuuslehdet
Conecuh’n piirikunta

Conecuh’n piirikunta on piirikunta Alabamassa. Piirikunnassa asui 12 067 asukasta vuonna 2019, ja se oli laskenut yli tuhannella asukkaalla tai lähes yhdeksällä prosentilla vuodesta 2010. Piirikunnan pääkaupunki ja samalla suurin kaupunki on Evergreen. Conecuh’n piirikunta perustettiin 13. helmikuuta 1818. == Väestö == Conecuh’n piirikunnan väkiluku oli vuonna 2010 13 236 asukasta, joka olisi vuoden 2019 arvion mukaan laskenut 12 067 asukkaaseen. Väestöstä yli 65-vuotiaita on 23,5 % ja alle 18-vuotiaita 20,5 %. Asukkaista enemmistö on naisia. Piirikunnassa asuu 575 veteraania ja asukkaista 0,9 % on syntynyt ulkomailla. Kotitalouksia on 4 553, ja yhdessä kotitaloudessa asuu keskimäärin 2,71 asukasta. == Lähteet == Luokka:Alabaman piirikunnat
Coosan piirikunta

Coosan piirikunta on piirikunta Alabamassa, Yhdysvalloissa. Piirikunnassa asui vuonna 2019 10 663 asukasta. Väkiluku on laskenut vuodesta 2010 reilulla tuhannella asukkaalla ja 9,3 prosentilla. Piirikunta perustettiin 18. joulukuuta 1832. == Väestö == Coosan piirikunnan väestö on vähentynyt vuoden 2010 väestönlaskennan 11 756 asukkaasta yli tuhannella asukkaalla vuoden 2019 10 663 asukkaaseen. 14 prosenttia piirikunnan asukkaista elää köyhyydessä. Väestön keski-ikä on 46,9 vuotta. Piirikunnan asukkaista vain noin puoli prosenttia on syntynyt ulkomailla, joka on pienempi kuin Alabaman tai Yhdysvaltojen keskiarvo. == Lähteet == == Aiheesta muualla == Luokka:Alabaman piirikunnat
Kolumbianvuoriturpiaali

Kolumbianvuoriturpiaali (Macroagelaius subalaris) on turpiaaleihin kuuluva lintulaji. Lajia tavataan uhanalaisena Etelä-Amerikasta. ==Koko ja ulkonäkö== Kolumbianvuoriturpiaali voi kasvaa 26-30 cm pitkäksi ja koiras on naarasta kookkaampi. Sukupuolet muistuttavat toisiaan ulkonäöltään. Kolumbianvuoriturpiaali on väriltään musta lukuun ottamatta ruskeita siipien kyynärpäitä ja siipien alapuolta. Linnun pyrstö on pitkä. ==Levinneisyys ja elinympäristö== Kolumbianvuoriturpiaalia tavataan vain Kolumbiasta. Lajin elinympäristöä ovat Andien rinteiden kosteat tammimetsät ja niiden reunamaat useimmiten 1 950-3 100 metrin korkeudessa. Laji liikkuu tyypillisesti pieninä ryhminä ja syö hedelmiä. Pesimäkausi on toukokuulta syyskuulle. Kolumbianvuoritangara luokitellaan erittäin uhanalaiseksi. Kannan kooksi arvioidaan 1 000-2 500 yksilöä ja sitä uhkaa elinympäristön häviäminen hakkuiden vuoksi. ==Lähteet== Luokka:Turpiaalit Luokka:Uhanalaiset linnut